**23. Spoločná zahraničná a bezpečnostná politika EÚ**

Zahraničná politika zahrňuje všetku činnosť EU a spoločné jednania členských štátov, určené na to aby spôsobovali účinky mimo EÚ.

***Vývoj:***

Idea spoločnej zahraničnej a bezpečnostnej politiky existovala už v 50-tych rokoch 20 stor. Pocit ohrozenia zo strany Sovietskeho zväzu viedol k vzniku NATO (supranacionálna integrácia v oblasti európskej obrannej politiky). Plánované [**Európske obranné spoločenstvo**](http://www.europskaunia.sk/europske_obranne_spolocenstvo) (EOS) znamenalo pokus o vytvorenie spoločnej európskej armády – z iniciatívy R. Plevena (predseda vlády Francúzska). ( aj Winston Churchill vo svojom prejave pred Radou Európy v Štrasburgu v r. 1950 vyjadril potrebu existencie EOS). EOS však zlyhalo na francúzskom národnom zhromaždení, ktoré odmietlo ratifikáciu zmluvy o Európskom obrannom spoločenstve. Prvý úspech v tejto oblasti nastal až 1970 inštitucionalizáciou **Európskej politickej spolupráce (EPS**). Jednotným európskym aktom z roku 1986 sa stala EPS pevnou inštitúciou ES a bola rozšírená na všetky zahraničnopolitické otázky všeobecného záujmu. Rozhodnutia v EPS však boli bez akejkoľvek záväznosti.

SZBD **pred** Lisabonom

* v rámci SZBD nie sú prijímané legislatívne akty, len tzv. „*operatívne nástroje*“, ako rozhodovanie o spoločných stratégiách
* rozhodovacia procedúra: kvalifikovaná väčšina, právo veta členských štátov, o vojenských a obranných otázkach sa hlasuje jednomyseľne
* **Západoeurópska únia (ZEÚ) -** vznikla v roku 1954 po krachu rokovaní o Európskom obrannom spoločenstve. Bola vlastne jedinou rýdzo európskou organizáciou vo vojenskej oblasti. E[Ú](http://www.euroskop.cz/gallery/2/758-smlouva_o_eu_puvodni_verze.pdf) najprv posilnila význam ZEÚ tým, že ju poverila uskutočňovať rozhodnutia EÚ, týkajúce sa obrany. Preto bola posilnená aj funkčnosť ZEÚ vytváraním spoločných jednotiek členských krajín EÚ so spoločným velením.

***Podrobnejšie:* Západoeurópska únia** (angl. *Western European Union*) je vojensko-politické zoskupenie 10 západoeurópskych krajín utvorené v roku [1954](http://sk.wikipedia.org/wiki/1954). Tento vojensko-politický pakt de facto stratil svoje opodstatnenie keď v roku 2004 vstúpili do Európskej únie 4 krajiny strednej Európy (Česká republika, Slovenská republika, Poľsko a Maďarsko), 3 krajiny bývalého ZSSR (Estónsko, Litva a Lotyšsko) a 3 krajiny južnej Európy (Cyperská republika, Slovinsko a Malta) a s výnimkou Malty a Cypru sa ostatných 8 spomínaných krajín stalo aj členmi Severoatlantickej aliancie. Toto združenie nikdy nedokázalo vytvoriť vlastné bojaschopné jednotky a obranné a vojenské otázky riešili tieto členské krajiny v rámci Severoatlantickej aliancie. Neschopnosť tejto koalície krajín sa najviac prejavila pri riešení nepokojov na Balkáne, keď sa od Juhoslávie odtrhlo Chorvátsko a vypukla vojna medzi Srbskom, Bosnou a Hercegovinou a Chorvátskom. Tento ozbrojený konflikt napokon riešilo NATO. A keď sa Európska únia rozhodla budovať vlastné jednotky zo svojich členských krajín bolo už len otázkou času, kedy sa ZEU definitívne rozpadne. 30. júna 2011 bola táto nadbytočná a nefungujúca organizácia rozpustená a zrušená na základe vypršania zmlúv ktoré stratili platnosť 30. marca 2010 . Zo ZEU vystúpilo všetkých 10 zakladajúcich krajín a tým ZEU zanikla aj de iure. ZEU opustili aj pridružení členovia, pridružení partneri a tiež krajiny, ktoré mali status pozorovateľov. Organizácia zanikla po 57-mich rokoch celú exekutívu zaniknutej ZEU prebrala Európska únia.

V rámci spoločného velenia EÚ (v súčasnosti 27 členských krajín r. 2011) majú zastúpenie v jednotkách rýchleho nasadenia všetky zastúpené krajiny s výnimkou Cypru a Malty.

**Spoločná zahraničná a bezpečnostná politika** (SZBP) bola založená Maastrichtskou zmluvou a tvorí druhý pilier Európskej únie. Päť základných päť princípov SZBP:

# ochrana spoločných hodnôt a základných záujmov EÚ

# posilnenie bezpečnosti EU

# ochrana mieru a posilnenie medzinárodnej bezpečnosti

# podpora medzinárodnej spolupráce

# rozvoj demokracie a právneho štátu, vrátane ľudských práv

SZBP bola ďalej rozšírená Amsterdamskou zmluvou a zmluvou z Nice o spoločnú bezpečnostnú a obrannú politiku (SBOP).

Podstatný význam má vzťah EU – NATO. SBOP má vo vzťahu k NATO doplnkový charakter. EU koná samostatne tam, kde nie je činné NATO. EU a NATO uzavreli Zmluvu strategického partnerstva tzv. Berlín plus, podľa ktorých EU môže pri nasadení svojich bojových síl použiť plánovacie a veliace štáby NATO. EU zriadila svoju úradovňu v hlavnom sídle NATO a NATO udržuje stykovú kanceláriu s velením EU.

EU uskutočnila rad vojenských a civilných akcií v súčinnosti s NATO a OSN: napr. Balkán v 90-tych rokoch. Ukončené akcie: Concordia – Macedónsko 2003, Europol Proxima – Macedónsko 2005, Eurofor Rd Kongo 2006.

***Prínos Lisabonskej zmluvy v oblasti SZBP:***

* (v rámci zmluvy z Nice došlo k prekonaniu štruktúry 3 pilierov, t.j. podriadeniu všetkých politík a činností EU vrátane SZBP jednému režimu a vytvoreniu jednotného európskeho právneho poriadku.)
* vymedzuje nanovo právomoci,
* špecifická normotvorba ,
* vylúčenie právomoci ESD
* SZBP predstavuje osobitnú oblasť európskeho práva (sui generis)
* vymedzuje postavenie **Vysokého predstaviteľa Únie pre ZBP** – do tejto inštitúcie boli transformované 3 funkcie: i) predseda Komisie, ii) minister zahraničných vecí predsedajúceho štátu a iii) komisár pre zahraničné veci.

V novembri 2009 sa lídri krajín EÚ dohodli na tom, že Herman Van Rompuy obsadí miesto predsedu Európskej rady a **Catherine Ashton post vysokej predstaviteľky pre zahraničnú politiku a zároveň podpredsedníčky Európskej komisie.**

**Vysoký predstaviteľ Únie pre ZBP**

* + predsedá Rade pre zahraničné veci
  + je jedným z miestopredsedov Komisie
  + riadi SZBP – uskutočňuje návrhy a vykonáva ich z poverenia Rady
  + zastupuje Úniu v rámci SZBP voči tretím štátom a medzinárodných organizáciách a konferenciách
  + Prednesie postoj Únie v Rade bezpečnosti OSN, ak o to požiadajú členské štáty v nej zastúpené
  + Jeho činnosť podporuje Európska služba pre vonkajšiu činnosť (skladá sa z úradníkov oddelení Generálneho sekretariátu Rady a Komisie a personálu národných diplomatických služieb)
  + pravidelne sa radí s EP o základných aspektoch a rozhodnutiach SZBP a SBOP

Je zároveň:

* Generálny tajomník Rady EÚ
* Prezident Európskej obrannej agentúry

Vysoký predstaviteľ je zodpovedný aj za riadenie troch subjektov pôsobiacich v SZBP:

* 1. Jednotku pre politické plánovanie a včasné varovanie (Politická jednotka)
  2. Spoločné situačné centrum (SITCEN)
  3. Vojenský personál EÚ

Od októbra 1999 bol na poste Vysokého predstaviteľa EÚ pre SZBP bývalý generálny tajomník **Javier** [**Solana**](http://www.europskaunia.sk/solana_javier). V roku 2004 bol do tejto funkcie opätovne vymenovaný na ďalšie 5 ročné funkčné obdobie.

Po tom, ako Lisabonská zmluva nadobudla platnosť, vymenovala Európska rada Catherine Ashtonovú za vysokú predstaviteľku Únie pre zahraničné veci a bezpečnostnú politiku. Predsedá Rade pre zahraničné veci a vedie spoločnú zahraničnú a bezpečnostnú politiku.

Vo funkcii podpredsedníčky Európskej komisie zabezpečuje jednotnosť a koordináciu vonkajšej činnosti Európskej únie.

Vysokej predstaviteľke pomáha Európska služba pre vonkajšiu činnosť (ESVČ).

Novú šéfku zahraničnej politiky EÚ by mala podporovať aj novozriadená diplomatická služba EÚ, oficiálne nazvaná **Európska služba pre vonkajšiu činnosť.** Zahŕňať by mala pracovníkov Európskej komisie, Rady a štátnych zamestnancov členských štátov. Európsky parlament v uznesení z októbra 2009 žiada, aby nová diplomatická služba bola súčasťou administratívnej štruktúry Komisie. Z rozpočtu Komisie by zároveň mala byť financovaná, čo by umožňovalo jej kontrolu zo strany Parlamentu.

* **Doložka solidarity v Lisabonskej mluve:**  
  Princip, že v případě, že se některý členský stát stane cílem teroristického útoku nebo obětí přírodní nebo člověkem způsobené pohromy, jednají Unie a členské státy v duchu solidarity v súlade s článkom 51 Charty OSN. Unie v takovém případě uvede do pohotovosti veškeré nástroje, kterými bude disponovat. Kroky Unie by měly vést k odvrácení teroristické hrozby, k ochraně demokratických institucí a civilního obyvatelstva a k pomoci členskému státu, pokud o to požádají jeho politické orgány.

***Cieľom SZBP je:***

- smerovanie k spoločnej obrane ako k jednej z ciest k posilňovaniu európskej identity a nezávislosti a to pri podpore mieru, bezpečnosti a pokroku v Európe a vo svete.

- upevňovanie hodnôt a zachovávanie mieru.

- preventívna činnosť, podpora rozvoja, súčinnosť v rámci svetovej ekonomiky a príspevok k zlepšeniu kvality životného prostredia. Solidarita – pomoc štátom, regiónom i konkrétnym osobám pri prekonávaní prírodných alebo človekom spôsobených katastrof.

**Pôsobnosť a právomoci (vzťah EU a členské štáty):**

1. **Obranná funkcia**

- cieľom je - ochrana bezpečnosti, nezávislosti a celistvosti EÚ

- aby EU nebolo ohrozovaná zvonku na svojich hodnotách a záujmoch

2. **Externe podporná funkcia**

V záujme základných zásad, hodnôt a záujmov vyvíja EÚ činnosti, ktoré sú zamerané na

podporu a upevňovanie demokracie, právneho štátu, ľudských práv a MPV. Tieto hodnoty presadzuje EÚ na medzinárodných fórach v tretích krajinách a v medzinárodných organizáciách.

3. **Funkcia prevencie**

Vyjednávaním sa snaží o riešenie konfliktu pred tým než dôjde k jeho riešeniu ozbrojenou silou a tieto aktivity vyvíja aj mimo svojho územia. T.j. tam, kde sú porušované normy MPV, kde hrozí vypuknutie konfliktu a narušeniu svetového mieru.

EU dodržuje Chartu OSN a dokumenty MPV.

Oddelenie právomocí:

Podstatou úpravy SZBP je, že kompetencie členských štátov sú v zásade oddelené od kompetencií ZEU a ich úlohou je len dopĺňať kompetencie členských štátov. Právomoc EU ponecháva nedotknuté aj uskutočňovanie kompetencií členských štátov v tejto oblasti , aj keď členské štáty musia rešpektovať obsah SZBP.

**Základné princípy pre SZBP medzi Úniou a členskými štátmi:**

* lojalita, solidarita, koordinácia

Pri ich uskutočňovaní je rozhodujúce, či bol vymedzený spoločný prístup. V rámci neho je potom koordinovaná ďalšia činnosť. Ak spoločný prístup nie je stanovený, členský štát nie je povinný konzultovať akúkoľvek činnosť na medzinárodnej scéne.

Koordinácia: v Rade, v medzinárodných organizáciách, konferenciách, pomocou diplomatických konzulárnych zastúpení a svojich delegácií (v tretích štátoch).

**Inštitucionálna štruktúra:**

Právomoc v rámci SZBP je rozdelená medzi: Európsku radu, Radu a vysokého predstaviteľa únie pre zahraničné veci a bezpečnostnú politiku.

Niekedy rozhoduje každý orgán samostatne, inokedy spoločne.

Rozhodovacia právomoc Európskeho parlamentu (EP) je vylúčená, EP má iba kontrolnú funkciu.

Európska rada: určuje strategické záujmy, ciele a smerovanie.

Rada: uskutočňuje rozhodnutiami alebo akciami rozhodnutia Európskej rady

Právomoc ESD v oblasti SZBP je vylúčená.

# Hoci má spoločná zahraničná a bezpečnostná politika medzivládnu povahu, podieľajú sa na nej viaceré orgány vrátane Európskej rady, Rady v zložení ministrov zahraničných vecí, Politického a bezpečnostného výboru, Pracovnej skupiny pre SZBP a poradcov pre oblasť SZBP.

# Inštitucionálny rámec SZBP sa výrazne odlišuje od prvého, komunitárneho piliera. Vzhľadom na citlivú povahu faktorov, ktoré ovplyvňujú medzinárodné vzťahy, ZEU dáva väčšie kompetencie členským štátom a orgánom EÚ, v  ktorých sú členské štáty zastúpené priamo – Európskej rade a Rade.

# V oblasti SZBP majú Komisie, Európsky parlament a ESD podstatne zúžené právomoci. Medzi úlohy Komisie v rámci druhého piliera patrí nevýlučné právo legislatívnej iniciatívy a právomoci v rozpočtovej oblasti SZBP. Má tak možnosť vplývať na formulovanie a koordinovanie SZBP.

# Európsky parlament môže iba Rade a vysokému predstaviteľovi Únie pre ZBP adresovať otázky a odporúčania. O SZBP je informovaný iba prostredníctvom Vysokého predstaviteľa.

Spôsob rozhodovania v oblasti SZBP

-stanovuje čl. 31 SEU

Európska rada a Rada rozhodujú j**ednomyseľne** – ak v ZEU nie je stanovené inak.

Rozhodovanie **kvalifikovanou väčšinou**.

**Väčšinou** rozhoduje Rada o procedurálnych otázkach.

**Zoslabené jednomyseľné rozhodovanie** – rozhodnutie je prijaté aj napriek tomu, že sa člen Rady zdržal hlasovania. Členský štát je v takom prípade povinný rešpektovať rozhodnutie, aj keď nemá povinnosť uskutočňovať ho. Ak takéto prehlásenie urobila aspoň 1/3 členských štátov (predstavujú aspoň 1/3 obyvateľstva EU), rozhodnutie Rady, či Európskej rady nie je prijaté.

Právne akty SZBP

**ZEU ustanovuje, že prijímanie legislatívnych aktov je vylúčené**!

Tieto právne akty predstavujú spoločné stratégie, akcie a postoje – nemajú povahu právneho aktu => SZBP podlieha zvláštnym pravidlám a postupom.

**Rozhodnutia** vydané v rámci SZBP sú záväzné (vyhnutie sa záväznosti – zdržaním sa hlasovania – viď vyššie).

**Medzinárodné zmluvy**

**Právne akty v rámci SZBP nespadajú do režimu bezprostredného účinku, resp. prednosti.**

Reštriktívne opatrenia:

= sankcie = predbežné opatrenia

- cieľ: prevencia, sankcia, boj voči terorizmu a súvisiacej činnosti

Obmedzujúce opatrenia majú 2 formy:

a) pozastavenie, obmedzenie alebo prerušenie hospodárskych a finančných vzťahov s jedným ale viacerými štátmi

b) obmedzujúce opatrenia smerujúce voči FO a PO a medzinárodným organizáciám (zmrazenie finančných prostriedkov, aktív či hospodárskych výhod).

- obe opatrenia sú prijímané kvalifikovanou väčšinou

**Vymedzenie SZBP voči ostatným politikám:**

* ide o stanovenie hranice medzi pôsobnosťou EU v rámci SZBP a ostatnými vonkajšími činnosťami – čl.40 ZEU. SZBP a ostatné vonkajšie politiky EU - sú to dve nesúvisiace a presne odlíšené množiny.

**Kontrola a ingerencia ESD:**

Právomoc ESD v oblasti SZBP je v zásade vylúčená! Je to jeden zo základných deficitov právneho štátu. Jediná výnimka: preskúmava legalitu obmedzujúcich opatrení.

Spoločná bezpečnostná a obranná politika (SBOP)

= intergrálna súčasť SZBP

- v súvislosti s vojnou v Kosove začala prudko rozvíjať (1999)

SBOP je činnosť smerujúca k **udržaniu mieru** a využitiu civilných a vojenských prostriedkov.

Bezpečnostná politika znamená predovšetkým spoločné akcie v oblasti odzbrojenia a rôznych druhov misií.

Obranná politika znamená spoločnú obranu za podmienok stanovených v čl. 42/2 ZEU

Zo SZOP sú vyňaté štáty ktorých bezpečnosť a obranný politiky má zvláštnu povahu (neutrálne štáty).

Cieľom SBOP nie je okamžité vytvorenie „európskych ozbrojených síl“. Zahŕňa však postupné vymedzenie spoločnej obrannej politiky EÚ, ktorá môže viesť k spoločnej obrane.

Uskutočňovanie SBOP:

a) Povinnosti členských štátov:

Členské štáty sú povinné dať k dispozícii civilné a vojenské prostriedky (schopnosti). Povinnosťou členských štátov je aj zdokonaľovať tieto schopnosti.

b) Rada a **Európska obranná agentúra**

Ciele SBOP vymedzuje Rada (rozhoduje v otázkach misií).

Hlavným vykonávacím orgánom je Európska obranná agentúra (EOA); vykonávací orgán pre rozvoj obranných schopností, výskumu a vyzbrojovanie.

EOA má sídlo v Bruseli a vznikla na základe [Spoločnej akcie Rady ministrov (12. júla 2004](http://eur-lex.europa.eu/LexUriServ/site/cs/oj/2004/l_245/l_24520040717cs00170028.pdf)) s cieľmi:

* zlepšiť obranyschopnosť EÚ, najmä v oblasti krízového riadenia
* podporovať spoluprácu EÚ v oblasti vyzbrojovania
* posilniť priemyselnú a technologickú základňu obrany EÚ a vytvoriť európsky konkurencieschopný trh s obranným vybavením
* podporovať výskum s cieľom posilnenia priemyselného a technologického potenciálu

c) Bezpečnostnú časť SBOP napĺňajú misie.

- niekoľko druhov, prispievajú k boji proti terorizmu

- o ich zriadení rozhoduje Rada za podpory Vysokého predstaviteľa Únie pre SBP a Politického bezpečnostného výboru. Misiu nemúže zriadiť iba jeden členský štát

d) Stála štrukturovaná spolupráca (SSS)

- ide o istú posilnenú spoluprácu – rozvoj a dosahovanie vysokej úrovne a kvality obranných síl spočívajúcich na multinárodných obranných silách a schopnosti mať k dispozícii určitý kontingent vojenských síl

- o SSS rozhoduje Rada kvalifikovanou väčšinou. Jej podstata je stanovená v Protokole č. 10.

**FINANCOVANIE**

Správne náklady sa realizujú z rozpočtu EU

Operatívne výdavky pri vykonávaní SZBP a SBOP sú tiež hradené z rozpočtu EÚ; existujú určité výnimky týkajúce sa operácií v súvislosti s obrannou politikou - tie hradia členské štáty.

Členské štáty, ktoré sa zdržalo hlasovania – nehradia náklady.

Príprava misií je hradená z rozpočtu Únie alebo z Fondu pre zahájenie operácie (z príspevkov členských štátov).

Ďalšie info prípadne na:

<http://www.euroinfo.gov.sk/lisabonska-zmluva-a-zmeny-v-politikach-eu/>

<http://www.mzv.sk/sk/zahranicna__politika/europske_zalezitosti-spolocna_zahranicna_a_bezpecnostna_politika_szbp>

**Vzťahy EÚ navonok tvorí:**

**1.** [**Spoločná zahraničná a bezpečnostná politika**](http://www.euroskop.cz/8712/sekce/spolecna-zahranicni-a-bezpecnostni-politika/)

**2.** [**Európska bezpečnostná a obranná politika**](http://www.euroskop.cz/8715/sekce/evropska-bezpecnostni-a-obranna-politika/)

**3. Európska politika susedstva**

**1.** [**Spoločná zahraničná a bezpečnostná politika**](http://www.euroskop.cz/8712/sekce/spolecna-zahranicni-a-bezpecnostni-politika/)

**V priebehu marca 2000 (zmluva z NICE) tak začali vo vnútri EÚ pracovať tri nové inštitúcie SZBP:**

**Politický a bezpečnostný výbor (PBV)**- ktorý sleduje medzinárodnú situáciu v oblastiach SZBP, podáva návrhy Rade EÚ a prispieva k formulácii jej stanovísk

**Vojenský výbor EÚ**- vrchní velitelia obrany členských krajín EÚ, zastúpení vojenskými zástupcami, poskytovali PBV vojenské poradenstvo v oblasti EÚ, najmä vo veciach vojenských aspektov krízového riadenia a vyhodnocovali riziká hroziacich kríz

**Vojenský štáb EÚ**- asistoval Vysokému predstaviteľovi a zaoberal sa strategickým plánovaním

**Slovensko a SZBP**  
Základným cieľom zahraničnej a bezpečnostnej politiky SR je pôsobiť v prospech takého zahraničnopolitického postavenia štátu, ktoré bude vytvárať priaznivé podmienky pre stabilný a trvalý rast prosperity štátu a jeho občanov.  
  
Účasť na Spoločnej zahraničnej a bezpečnostnej politike (SZBP) Európskej únie umožňuje Slovensku efektívnejšie uplatňovať svoje predstavy o riešení zahraničnopolitických problémov a presadzovať svoje záujmy, ktoré by bez členstva v Európskej únii v mnohých prípadoch ďaleko presahovali jeho možnosti. Vstup do Európskej únie posilnil zahraničnopolitické postavenie Slovenska tak v regionálnom, ako aj v celosvetovom rozmere.  
  
Z členstva v SZBP vyplýva tiež nutnosť koordinácie postojov členských štátov a ich spoločný postup na pôde medzinárodných organizácií, čím sa prostredníctvom Európskej únie na medzinárodných fórach nepochybne zvyšuje aj prestíž a váha SR.  
  
Pre SR ako malú krajinu má tento efekt členstva v Európskej únii mimoriadny význam. Slovensko však spolu s posilnením svojho postavenia na medzinárodnej scéne prijalo svojím vstupom do Európskej únie zodpovednosť za zahraničnú politiku únie, ako aj za zahraničnopolitické problémy jej členov, ktoré sa ho prostredníctvom SZBP týkajú.  
  
V oblasti SZBP Ministerstvo zahraničných vecí SR zabezpečuje aktívnu participáciu Slovenskej republiky na formovaní a realizácii politík II. piliera Európskej únie. Vstupom do Európskej únie sa Slovensko stalo spoluzodpovedné za široké spektrum spoločnej zahraničnej a bezpečnostnej politiky únie a slovenská diplomacia tejto skutočnosti prispôsobuje využívanie svojich kapacít ako v ústredí, tak aj na zastupiteľských úradoch. V štruktúre MZV SR platnej od 1. marca 2005 zabezpečuje koordináciu slovenskej účasti v SZBP **Odbor spoločnej zahraničnej a bezpečnostnej politiky** v podriadenosti Politickej sekcie. Odbor sa vnútorne člení na **Oddelenie SZBP**, sledujúce horizontálne záležitosti SZBP a **Oddelenie európskeho korešpondenta**, ktoré zabezpečuje koherenciu výstupov MZV SR v oblasti SZBP smerom k partnerom a kompletizuje inštrukcie a podkladové materiály na vyššie pracovné fóra SZBP.  
  
V zmysle priorít zahraničnej politiky SR sa ťažisko aktivít slovenskej diplomacie orientuje predovšetkým na tvorbu a implementáciu európskej politiky voči západnému Balkánu a východnej Európe, pri realizácii agendy z Thessaloník a konceptu Európskej susedskej politiky. Dôležitou ambíciou SR je tiež prispievať k rozvoju transatlantických vzťahov únie a kapacít Európskej bezpečnostnej a obrannej politiky. Slovensko je tiež aktívne v procese rozširovania Európskej únie formou podpory a pomoci pristupujúcim a kandidátskym krajinám únie.  
  
Pri vypracúvaní iniciatív v oblasti SZBP slovenská diplomacia využíva efektívne nástroje predbežnej koordinácie s ďalšími členskými krajinami v ad hoc skupinách i v tradičných formátoch, napr. V4, Regionálne partnerstvo a pod.